《神宗皇帝挽词 其一》
宋代·王子韶

宝饵方叽玉，金盘忽造冰。周人悲地坼，杞国怨天崩。

杳雾霾阴月，鲵膏耿夜灯。伤心歌舞妓，洒血望西陵。

作者简介：太原人，字圣美。未冠中进士。神宗熙宁二年，为监察御史里行。三年，以疏奏与面奏事反复不一，贬知上元县，累迁提举两浙常平。元丰二年，入为集贤校理，参与修定《说文》。哲宗元祐七年，历秘书少监，迎伴辽使。以御下苛刻，为军吏刃伤，出知济州。绍圣二年，复入进秘书监。三年，知明州。时人以其善交结要人子弟，称为“衙内钻”。